**REGULAMENTUL CONCURSULUI JUDEȚEAN *POEZIA MINȚII***

***EDIȚIA I, 8.12.2018***

1. Competiția se desfășoară pe trei niveluri: nivelul I- clasa a IV-a

nivelul al II-lea- clasele V-VI

nivelul al III-lea- clasele VII-VIII.

1. Școlile participante pot înscrie un **număr de maxim 6 elevi/ nivel de studiu**. Din cadrul școlii organizatoare pot fi înscriși 6-8 elevi/ nivel de studiu. De asemenea, **chiar dacă se depășește numărul maxim admis de elevi dintr-o școală,** **pot participa și elevii care frecventează cursurile de pregătire din cadrul Centrului de Excelență la Matematică**.
2. Programul și calendarul concursului sunt stabilite de către organizatori și avizate de ISJ Mureș.
3. Concursul va avea două **probe obligatorii** pentru toți participanții: cea de Limba și literatura română și cea de Matematică, durata fiecăreia dintre ele fiind de 50 de minute. Între cele două probe elevii vor avea o pauză de 10 minute. Fiecare clasă va avea subiectul adaptat nivelului de cunoștințe și programei.
4. **Fiecare probă de concurs va fi notată cu 50 de puncte. Nu se acordă puncte din oficiu.** Rezultatul concursului pentru fiecare elev în parte va fi reprezentat de suma punctajelor obținute la cele două probe.
5. **Nu se admit contestații.**
6. Rezultatele finale se afișează în aceeași zi. Se acordă premiile I, II, III și 3 mențiuni. La fiecare nivel se acordă mențiuni speciale pentru 40% din numărul participanților. La fiecare nivel al concursului organizatorii vor acorda un premiu special unei lucrări ce se va remarca prin creativitate și ingeniozitate în rezolvarea sarcinilor de lucru.
7. Comisiile concursului vor fi stabilite prin decizie a directorului în săptămâna premergătoare concursului, în funcție de numărul elevilor înscriși. Niciun cadru didactic evaluator nu va corecta lucrări la clasa/ nivelul unde are elevi participanți.
8. Cadrele didactice care fac parte din comisiile concursului (organizare, evaluare, supraveghere) își vor asuma responsabilitatea pentru atribuțiile care le revin. Concursul trebuie să fie transparent în ceea ce privește corectitudinea, promptitudinea și seriozitatea.
9. Cadrele didactice participante (coordonatori, organizatori, asistenți, evaluatori) vor primi adeverințe și/ sau diplome de participare.
10. Regulamentul prevede și măsuri extreme, pentru situații extreme. Astfel,
11. Concurenții care comit tentative de fraudă în timpul probelor, vor fi eliminați din concurs la propunerea supraveghetorului și a organizatorilor (sunt incluse și situațiile de utilizare a telefonului mobil sau a altor sisteme electronice ori de calcul);
12. Elevii care vor perturba bunul mers la concursului vor fi eliminați din concurs.
13. Fondurile pentru organizarea concursului sunt gestionate de Școala Gimnazială „Dacia”, Tg. Mureș, constituindu-se din donații și sponsorizări.
14. Sponsorii concursului vor putea beneficia de toate drepturile prevăzute de lege, inclusiv cele legate de publicitate.

Director,

prof. Șanta Mihaela Gabriela